**Cynllun Recriwtio – Partneriaeth Ysgolion Prifysgol Abertawe – 2024-25**

**Adolygu prosesau recriwtio a threfniadau paneli cyfweld presennol:**

* Ymdrechu i gynnwys athrawon a disgyblion Duon, Asiaidd a Lleiafrifoedd Ethnig (BAME) o ysgolion partner yn y broses gyfweld ar gyfer darpar fyfyrwyr TAR Cynradd ac Uwchradd
* Gwahodd athrawon a myfyrwyr BAME i weithredu fel llysgenhadon mewn Nosweithiau/Diwrnodau Agored TAR Cynradd ac Uwchradd
* Mentor ( Khudeza Siddika ) i gymryd rhan mewn cyfweliadau TAR Uwchradd ar gyfer mynediad 2023
* Targedu canolfannau cymunedol ar gyfer recriwtio e.e., mannau addoli (Mosgiau), canolfannau a sefydliadau cymunedol sy'n gweithio gyda grwpiau ethnig penodol e.e. Tîm Cymorth Lleiafrifoedd Ethnig ac Ieuenctid Cymru (EYST), Canolfan Gymunedol Affricanaidd (ACC), Cymdeithas Tsieineaidd yng Nghymru (CIWA)
* Codi ymwybyddiaeth o’r Cynllun Cymhelliant Hyfforddi Athrawon BAME, unwaith y caiff ei gyhoeddi gan Lywodraeth Cymru, drwy ymgyrchoedd marchnata a recriwtio corfforol a digidol
* Datblygu ymgyrchoedd marchnata digidol mewnol ac allanol sy'n targedu ac yn denu ymgeiswyr o grwpiau lleiafrifoedd ethnig
* Datblygu deunyddiau marchnata sy’n canolbwyntio ar amrywiaeth disgyblion ysgol a chymunedau o bob rhan o Gymru – e.e. delweddau o ddisgyblion a staff addysgu o gefndiroedd eang
* Hyrwyddo addysgu fel gyrfa gystadleuol o ran cyflog, gwyliau a manteision. Pwysleisio manteision diriaethol gyrfaoedd addysgu ochr yn ochr â'r agweddau 'ysbrydoledig' ar addysgu
* Datblygu cyfres o dystebau myfyrwyr BAME i'w cynnwys ar y wefan a sianeli cyfryngau cymdeithasol
* Trefnu noson agored TAR wyneb yn wyneb wedi ei theilwra’n arbennig ar gyfer sefydliad cymunedol/staff canolfan a darpar fyfyrwyr o'r gymuned BAME
* Gweithio’n agos gydag ysgolion partner i nodi ymgeiswyr cymwys sydd eisoes yn y gweithlu mewn rolau nad ydynt yn rhai addysgu (e.e. Cynorthwywyr Addysgu) i feithrin datblygiad gyrfa
* Ymgysylltu a chefnogi ymgyrchoedd marchnata digidol BAME Addysgu Cymru Llywodraeth Cymru
* Gweithio'n agos gyda'r Swyddog Recriwtio BAME sydd newydd ei benodi yn CGA
* Codi ymwybyddiaeth o wobr Betty Campbell (MBE) am hyrwyddo cyfraniadau a safbwyntiau cymunedau Duon, Asiaidd a Lleiafrifoedd Ethnig

**Personau cyfrifol: Vanessa Thomas, Mark Jones, Khudeza Siddika , Emma Spacey, Dr Angella Cooze, Dr Helen Lewis a Dr Neil Lucas**

**Adolygu a gwella’r trefniadau cymorth ar gyfer myfyrwyr lleiafrifoedd ethnig ar bob cam o’r broses ymgeisio ac astudio:**

* Cynnal diwrnodau agored mewn ysgolion cyn y broses ymgeisio i ganiatáu i israddedigion a graddedigion weld a chael profiad o addysgu ar waith cyn gwneud y penderfyniad i wneud cais
* Mynychu ffeiriau gyrfaoedd a chyflogadwyedd ysgolion partner i godi ymwybyddiaeth o addysgu fel opsiwn gyrfa yn y dyfodol
* Ceisio lleoli athrawon dan hyfforddiant o grwpiau lleiafrifoedd ethnig mewn ysgolion gyda staff (yn enwedig ymhlith yr uwch dîm rheoli) a disgyblion amrywiol

**Personau cyfrifol: Vanessa Thomas, Dr Neil Lucas, Dr Angella Cooze, Dr Helen Lewis a'r tîm TAR ehangach**

**Adolygu cymhwysiad y meini prawf ar gyfer gofynion achredu mewn rhaglenni sy’n bodoli eisoes a gweithio gyda Chyngor y Gweithlu Addysg (CGA), Estyn a grwpiau rhanddeiliaid i gryfhau a datblygu:**

* Bydd ein hathrawon dan hyfforddiant yn cael eu paratoi i gynllunio gwersi sy'n sicrhau y rhoddir ystyriaeth briodol i gynwysoldeb a hygyrchedd. Mae cynnwys cyfiawnder hiliol yn elfen bwysig yn ein cwricwlwm addysg athrawon. Bydd athrawon dan hyfforddiant yn gallu dangos eu bod yn gallu creu deunyddiau dysgu sy’n osgoi stereoteipiau, yn hyrwyddo modelau rôl cadarnhaol amrywiol, ac y gellir eu haddasu i ddiwallu anghenion pob dysgwr. Mae Llywodraeth Cymru wedi comisiynu set o adnoddau i hyrwyddo a chefnogi datblygiad arfer sy'n canolbwyntio ar yr unigolyn yn y blynyddoedd cynnar, ysgolion a cholegau, a bydd myfyrwyr yn cael mynediad i'r adnoddau hyn trwy Lwyfan Dysgu Digidol (DLP) Canvas y Brifysgol. Bydd athrawon dan hyfforddiant yn cael y cyfle i ymgysylltu â sesiynau gan sefydliadau fel 'Dangos y Cerdyn Coch i Hiliaeth'. Byddwn yn sicrhau bod pwysigrwydd gweithio ar y cyd ac mewn grwpiau amrywiol yn cael ei ddeall a bydd athrawon dan hyfforddiant yn hyrwyddo amlddiwylliannedd trwy gynllunio gwersi creadigol a pharchus. Bydd deall sut i sicrhau cyfleoedd dysgu cynhwysol yn cael ei atgyfnerthu’n barhaus yn ystod ymarfer proffesiynol athrawon dan hyfforddiant drwy’r gofyniad i gyflwyno gwersi sy’n dangos cynllunio penodol ar gyfer cynhwysiant
* Bydd ein diwrnodau Ymarfer a Theori (YaTh) yn sicrhau bod pob athro dan hyfforddiant yn datgan disgwyliadau uchel o ddisgyblion o ethnigrwydd Du a Chymysg mewn rhyngweithiadau dosbarth, bugeiliol a disgyblaethol; yn tynnu ar agweddau o hunaniaeth disgyblion yn ymwneud â hil, ethnigrwydd, cenedligrwydd, diwylliant a ffydd, er mwyn gwneud iddynt deimlo eu bod yn cael eu cynnwys yn llawn a'u bod yn cael eu gwerthfawrogi'n gyfartal; yn ymdrin yn hyderus â thestunau’n ymwneud â hil, ethnigrwydd a chrefydd; yn defnyddio strategaethau addysgu a dysgu priodol gyda dysgwyr Du, Cymysg a lleiafrifoedd ethnig eraill sy’n astudio Saesneg fel iaith ychwanegol (SIY)/Cymraeg fel iaith ychwanegol (CIY); ac yn gwerthfawrogi lefel y ddealltwriaeth a'r sensitifrwydd sydd ei angen wrth drin materion ymddygiad gyda disgyblion o ethnigrwydd Du a Chymysg
* Gwasanaethau Addysg ar gyfer Ceiswyr Lloches a Ffoaduriaid: Mae Prifysgol Abertawe yn un o sylfaenwyr Abertawe fel Dinas Noddfa. Rydym yn cefnogi menter Llywodraeth Cymru i adeiladu ar ein hanes hir o groesawu pobl sy’n ffoi rhag gwrthdaro, trais ac erledigaeth drwy ddod yn ‘Genedl Noddfa’ go iawn. Mae Cenedl Noddfa - Cynllun Ffoaduriaid a Cheiswyr Lloches (Ionawr 2019) yn amlinellu’r gwaith a fydd yn sicrhau bod yr anghydraddoldebau a brofir gan bobl sy’n ceisio noddfa yn cael eu lleihau, bod eu mynediad at gyfleoedd yn cynyddu, a bod perthynas dda yn cael ei meithrin rhwng y cymunedau hyn a’r gymdeithas ehangach. Er mwyn i athrawon dan hyfforddiant allu gwahaniaethu a phersonoli cyfleoedd dysgu, mae'n bwysig eu bod yn datblygu dealltwriaeth o'r anghenion cymhleth y mae ceiswyr lloches a ffoaduriaid yn eu profi ac sy'n creu rhwystrau i ddysgu. Bydd yr adroddiad ar gael i fyfyrwyr trwy DLP Canvas y Brifysgol
* Ymrwymo i ddarparu hyfforddiant datblygiad staff i holl aelodau tîm TAR Cynradd ac Uwchradd yn ogystal ag ysgolion partner

**Personau cyfrifol: Dr Neil Lucas, Dr Angella Cooze, Dr Helen Lewis ac Emma Spacey**

**Gweithio gyda CGA i ddatblygu adroddiadau ar geisiadau a derbyniadau ar gyrsiau gan leiafrifoedd ethnig fel rhan o'r broses adrodd fisol barhaus.**

* Gweithio gyda thimau data Prifysgol Abertawe i ddatblygu ffordd bosibl o gofnodi’n fisol y data cymhwyso a derbyn BAME sydd wedi ei gasglu. Ar hyn o bryd nid yw data o'r fath ar gael trwy UCAS na cheisiadau uniongyrchol. Mae’r wybodaeth hon yn cael ei choladu’n gyffredinol ar adeg cofrestru ac felly nid yw ar gael ar gyfer adroddiadau recriwtio misol Llywodraeth Cymru

**Personau cyfrifol: Vanessa Thomas a Dr Neil Lucas**